***დანართი 2***

**2. ქართული ენა (არაქართულენოვანი სკოლებისთვის/სექტორებისთვის) დაწყებით საფეხურზე**

**შესავალი**

დაწყებით საფეხურზე სწავლა-სწავლების მთავარ საფუძველს შეადგენს თითოეული მოსწავლის მოტივაციის გაძლიერება. მოზარდებმა უნდა შეიყვარონ ქართული ენის სწავლის პროცესი და თვით ქართული ენა და კულტურა. ამ საგნის სწავლება დაწყებით საფეხურზე ხელს უწყობს ისეთი კომპეტენციების განვითარებას, როგორებიცაა: მულტილინგვური კომპეტენცია, პერსონალური, სოციალური და სწავლის სწავლის კომპეტენცია, სამოქალაქო კომპეტენცია, კულტურული მიკუთვნებულობა და თვითგამოხატვა.

სტანდარტში შედეგებისა და სამიზნე ცნებების სახით განსაზღვრულია **გრძელვადიანი მიზნები.**

**შინაარსი** აღიწერება თემატური ჩარჩოს, საგნობრივი ქვეცნებებისა და საკითხების სახით. ამ შინაარსზე დაყრდნობით ყალიბდება შუალედური მიზნები.

თემატური ჩარჩო სასწავლო თემებისათვის აჩვენებს იმ კონტექსტებს, რომლებშიც უნდა შეძლოს მოსწავლემ ქართული ენის გაგება-გამოყენება.

სტანდარტში სავალდებულოდ განსაზღვრულია თემატური ჩარჩო და ქვეცნებები, რომელთა საფუძველზეც სკოლები თავად განსაზღვრავენ კონკრეტულ თემებსა და საკითხებს.

შედეგების მიღწევის ზოგადი ინდიკატორები დაჯგუფებულია სამიზნე ცნებების მიხედვით და განსაზღვრავს, თუ რა უნდა შეფასდეს სწავლა-სწავლების პროცესში. ინდიკატორები შერჩეული თემების კონტექსტში დაკონკრეტდება.

##### **ა) I-IV კლასების სტანდარტი**

დაწყებითი საფეხურის სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს; მაგ., **ქ.ე.დაწყ.(I).1.**

**„ქ.ე.“** - მიუთითებს საგანს „ქართული ენა“;

**„დაწყ.(I).” -** მიუთითებს I-IV კლასების სტანდარტს;

**„1“-** მიუთითებს სტანდარტის შედეგის ნომერს.

|  |  |  |
| --- | --- | --- |
| **ქართული ენის სავალდებულო კურსის სტანდარტის შედეგები (I-IV კლასები)** | | |
| **შედეგების ინდექსი** | **მოსწავლემ უნდა შეძლოს:** | **სამიზნე ცნებები** |
| **ქ.ე.დაწყ.(I). 1.** | სათანადო სტრატეგიების შერჩევითა და გამოყენებით, მცირე ზომის სხვადასხვა ტიპის მარტივი ტექსტის მოსმენა და/ან წაკითხვა ძირითადი შინაარსის გასაგებად; | **სამეტყველო ქმედება** (შედეგები: 1, 2, 3, 6)  **ტექსტი** (შედეგები: 1, 2, 3, 6)  **ლექსიკა და გრამატიკა (პრაქტიკული)** (შედეგი 5)  **დეკოდირება და კოდირება (სიტყვის, წინადადების წაკითხვა და დაწერა)** (შედეგი 2, 4) |
| **ქ.ე.დაწყ.(I).2.** | მოდელის მიხედვით ან გარკვეული საყრდენების დახმარებით მცირე ზომის სხვადასხვა ტიპის მარტივი ტექსტის ზეპირად ან წერილობით შექმნა მარტივი საკომუნიკაციო ამოცანების გადასაჭრელად; |
| **ქ.ე.დაწყ.(I).3.** | სათანადო სტრატეგიების შერჩევითა და გამოყენებით ილუსტრაციების აღწერა და მარტივ დიალოგში მონაწილეობა ნასწავლ თემებზე სასაუბროდ; |
| **ქ.ე.დაწყ.(I).4.** | სათანადო სტრატეგიების გამოყენებით გაწაფული კითხვა ტექსტების შინაარსის შეუფერხებელი წვდომისთვის. |
| **ქ.ე.დაწყ.(I).5.** | ნასწავლი ლექსიკის, საკომუნიკაციო სიტუაციის შესატყვისი ენობრივი გამოთქმების, კონკრეტული სიტყვათშეხამებებისა და გრამატიკული საშუალებების ამოცნობა და მათი ფუნქციური გამოყენება კონკრეტული საკომუნიკაციო ამოცანების გადასაჭრელად; |
| **ქ.ე.დაწყ.(I).6.** | ილუსტრაციებზე/ტექსტებში ასახული კულტურული, სიმბოლური, საყოფაცხოვრებო რეალიების გაგება-გააზრება კულტურული განსხვავებების მიმართ ინტერესისა და პოზიტიური დამოკიდებულების გამოსავლენად; |

**სავალდებულო თემატური ბლოკები და სასწავლო თემები**

თემატურ ბლოკებში წარმოდგენილია ის სავალდებულო შინაარსობრივი საკითხები, რომლებიც ითვალისწინებს მოსწავლეთა ასაკობრივ ინტერესებსა და მოთხოვნებს და შეესაბამება ენობრივი ცოდნის მოცემულ დონეს.

I. მე და სამყარო:

* **საკუთარი თავის შესახებ** (მაგ., პირადი მონაცემები, დაბადების დღე, საქმიანობა, ინტერესები);
* **სახლი და უახლოესი გარემო** (მაგ., ოჯახი/ნათესავები; ქალაქი/სოფელი; საცხოვრებელი ადგილი, სახლის ინტერიერი, ავეჯი / საყოფაცხოვრებო ნივთები);
* **ყოველდღიური ცხოვრება** (მაგ., სკოლა, სასწავლო საგნები, სასკოლო ნივთები და აქტივობები; დღის განრიგი);
* **თავისუფალი დრო, გართობა** (მაგ., თამაში / სათამაშოები, სპორტი, სეირნობა,); **არდადეგები;**
* **ცხოველთა სამყარო;**
* **ტრანსპორტი;**
* **ჯანმრთელობა** (მაგ., სხეულის ნაწილები; ავადმყოფობა, წამალი, ექიმი);
* **საჭმელ-სასმელი** (მაგ., ხილი, ბოსტნეული, სურსათი; ჭურჭელი);
* **საყიდლები** (მაგ., ტანსაცმელი/ფეხსაცმელი; მაღაზიები);
* **ამინდი** (მაგ., წელიწადის დროები, თვეები, კვირის დღეები; ბუნების მოვლენები).

II. სოციოკულტურა და კულტურა:

* ტრადიციული საბავშვო თამაშები, პერსონაჟები;
* დღესასწაულები და ტრადიციები (მაგ., ახალი წელი; კერძები; სამოსი);
* ყოფითი რეალიები (მაგ., ყოფით სიტუაციებში ქცევები და ურთიერთობები);

მასწავლებლის თუ ავტორის მიერ შერჩეული სასწავლო თემები დაწყებითი საფეხურის **I-IV** კლასებისთვის უნდა გამომდინარეობდეს სტანდარტის თემატური ჩარჩოდან.

**ქვეცნებები / საკითხები**

|  |  |
| --- | --- |
| **ცნებები** | **ქვეცნებები, ქვესაკითხები** |
| **სამეტყველო ქმედება** (შედეგები:1,2,3) | **ფუნქციური სამეტყველო აქტები**   * **ინტერაქცია სოციალურ რიტუალებში** (მაგ.,მისალმება-დამშვიდობება, მოკითხვა, გაცნობა, მადლობის გადახდა, მილოცვა, თანხმობა/უარი, ტელეფონით საუბარი); * **ინტერაქცია ინფორმაციის მოსაპოვებლად** (მაგ.,პირადი მონაცემების გაცვლა (ვინაობა, ასაკი, ეროვნება, სადაურობა, საცხოვრებელი ადგილი, ტელეფონის ნომერი); ადამიანის / ცხოველის / საგნის აღწერა/დახასიათება (გარეგნობა, ფერი, ფორმა, ზომა...); თარიღის, ჯანმრთელობის, ამინდის გაგება; საკუთარი ან სხვისი ყოველდღიური საქმიანობა); * **ინტერაქცია შეხედულებებისა და დამოკიდებულებების შესახებ** (მაგ., მოწონება/არ მოწონება; სურვილისა და ინტერესის გამოხატვა; დადებითი და უარყოფითი შეფასება (კარგია, ცუდია...); * **ინტერაქცია ემოციებისა და შეგრძნებების შესახებ** (მაგ., მარტივი ემოციებისა და შეგრძნებების გამოხატვა (სიხარული, ტკივილი, სიცივე, სიცხე...); * **ინტერაქცია დროისა და სივრცის შესახებ** (მაგ., დროის მითითება (საათის / დღის / კვირის / თვის / წლის), მოქმედების ქრონოლოგიური თანამიმდევრობის განსაზღვრა (ჯერ / შემდეგ), ადგილმდებარეობისა და მიმართულების მითითება). * **ლოგიკური კავშირების გამოხატვა** (მაგ., მიზეზი, შედეგი) |
| **ტექსტი** (შედეგები:1,2,3) | **მეტყველების ფუნქციური ტიპი** (თხრობა, აღწერა)  **ტექსტის ტიპი -** მხატვრული, არამხატვრული  **ტექსტის ჟანრი:**   * **მხატვრული ლიტერატურა** (მაგ., პროზაული და პოეტური ნაწარმოებები - ენის გასატეხები, გამოცანები, საბავშვო ლექსები, ადაპტირებული მოთხრობები და ზღაპრები); * **არამხატვრული ლიტერატურა** (მაგ., ა) პრაგმატული ტექსტები - გაკვეთილების ცხრილი, განრიგი, ტელეპროგრამა, რეცეპტი, განცხადება, ანკეტა; ბ) მარტივი კორესპონდენცია - ღია ბარათი, პირადი წერილი, ინტერვიუ; გ) მარტივი საინფორმაციო და შემეცნებითი ტექსტები, ადაპტირებული სტატიები საბავშვო წიგნებიდან, ჟურნალებიდან და გაზეთებიდან); * **მედია/მულტიმედია ტექსტები** (მაგ.,ქართული ანიმაციური ფილმები და საბავშვო სპექტაკლები, საბავშვო სიმღერები, აუდიო–ვიდეო სასწავლო რესურსები საპროგრამო თემატიკაზე); * **სასწავლო მიზნებით შედგენილი (დიდაქტიზებული) ტექსტები -** თემატური დიალოგები, მარტივი თხრობითი ან აღწერითი ტექსტები, ადაპტირებული კომიქსები.   **ტექსტის სტრუქტურა და ორგანიზება**   * **ტექსტის მაორგანიზებელ სიტყვიერი/ვერბალური ელემენტები** (მაგ., *სათაური, ქვესათაური, აბზაცი, რუბრიკა, წარწერა);* * **ტექსტის მაორგანიზებელი არასიტყვიერი/არავერბალური ელემენტები** (მაგ.,*ილუსტრაცია, სვეტი, სქემა, ცხრილი, ლოგო,; ტიპოგრაფიულ მინიშნებები -* *დახრილი, წვრილი/მსხვილი შრიფტი, ხაზგასმა, სასვენი ნიშნები; ინტონაცია, მიმიკა, ჟესტიკულაცია, ხმის ტემბრი);*   **სიტუაციური მახასიათებლები** (კომუნიკაციის მიზანი, კომუნიკაციის თემა; კომუნიკაციის მონაწილეები); |
| **ლექსიკა და გრამატიკა (პრაქტიკული) (შედეგი 5)** | **გრამატიკა:**   * **ფონეტიკა და ორთოეპია:** ბგერა/ასო; ხმოვანი და თანხმოვანი; ქართულისათვის დამახასიათებელი სპეციფიკური თანხმოვნები; მარცვალი; * **მორფოლოგია:** სახელის რიცხვი; კონკრეტულ ბრუნვათა ფორმა და ფუნქციები; ზედსართავი რაოდენობითი და რიგობითი რიცხვითი სახელები; სახელი; პირის, კითხვითი და კუთვნილებითი ნაცვალსახელები; სახელთა წარმოქმნის ცალკეული შემთხვევები; პირისა და რიცხვის გამოხატვა ზმნაში; ნასწავლი ზმნების სხვადასხვა დროის ფორმები (აწმყო, უწყვეტელი/წყვეტილი, მყოფადი); თანდებულები და ზმნიზედები კონკრეტული ფუნქციით (დრო, ადგილი, მოქმედების ინტენსივობა და ქრონოლოგიური თანამიმდევრობა); * **სინტაქსი:** წინადადება მოდალობის მიხედვით - თხრობითი და კითხვითი წინადადებები; მარტივი სინტაქსური კონსტრუქციები; * **პუნქტუაცია:** წერტილი, მძიმე, კითხვის ნიშანი, ტირე.   **ლექსიკა:** სინონიმი, ანტონიმი; თემატური ლექსიკა. |
| **დეკოდრიება და კოდირება (სიტყვის, წინადადების წაკითხვა და დაწერა)** (შედეგი 2, 4) | **გაშიფვრა:** ანბანი, ხმოვანი, თანხმოვანი; ბგერა, ასო, მარცვალი; ასოთშეთანხმება; ინტონაცია, მახვილი, წარმოთქმა; |

**სასწავლო თემების ფარგლებში შედეგების მიღწევის ზოგადი ინდიკატორები**

|  |
| --- |
| სტანდარტის ზოგადი კრიტერიუმები დაკონკრეტდება ცალკეულ თემაში წარმოდგენილი შინაარსის გათვალისწინებით.  **სამეტყველო ქმედება** - მოსწავლემ უნდა შეძლოს:   * საკომუნიკაციო სიტუაციის შესაბამისი ფუნქციური სამეტყველო ქმედებების განხორციელება ვერბალური და არავერბალური ენის გამოყენებით; * ზეპირი და წერითი მეტყველების სათანადო სტრატეგიების გამოყენება მიღწევების გასაუმჯობესებლად.   **ტექსტი** - მოსწავლემ უნდა შეძლოს:   * ტექსტის შინაარსის ამოცნობა და შინაარსობრივად მსგავსი ტექსტების შექმნა.   **ლექსიკა და გრამატიკა** - მოსწავლემ უნდა შეძლოს:   * სათანადო ლექსიკისა და გრამატიკის ფუნქციური გამოყენება. * ლექსიკისა და გრამატიკის სწავლის სტრატეგიების გამოყენება ენობრივი ცოდნის ასათვისებლად.   **დეკოდირება და კოდირება (სიტყვის, წინადადების წაკითხვა და დაწერა)** - მოსწავლემ უნდა შეძლოს:   * წინადადებებისა და მარტივი მიკროტექსტების ნაწერიდან ან ნაბეჭდი წყაროდან გადაწერა; კარნახით ან კონკრეტული მითითებების მიხედვით წერა; * ნაცნობი მიკროტექსტების თავისუფლად შესაბამისი ინტონაციითა და პაუზების გამოყოფით წაკითხვა. |

##### **ბ) V-VI კლასების სტანდარტი**

დაწყებითი საფეხურის სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს; მაგ., **ქ.ე.დაწყ.( II).1.**

**„ქ.ე.“** - მიუთითებს საგანს „ქართული ენა“;

**„დაწყ.(I).” -** მიუთითებს V-VI კლასების სტანდარტს;

**„1“-** მიუთითებს სტანდარტის შედეგის ნომერს.

|  |  |  |
| --- | --- | --- |
| **ქართული ენის სავალდებულო კურსის სტანდარტის შედეგები**  **(V-VI კლასები)** | | |
| **შედეგების ინდექსი** | **მოსწავლემ უნდა შეძლოს:** | **სამიზნე ცნებები** |
| **ქ.ე.დაწყ.(II). 1.** | სათანადო სტრატეგიების შერჩევითა და გამოყენებით, სხვადასხვა ტიპის ტექსტის მოსმენა და/ან წაკითხვა მთლიანი შინაარსის გასაგებად; | **სამეტყველო ქმედება** (შედეგები: 1, 2, 3, 4)  **ტექსტი**  (შედეგები: 1, 2, 3, 4)  **ლექსიკა და გრამატიკა (პრაქტიკული)**  (შედეგი 5)  **კულტურათა დიალოგი** (შედეგები: 6) |
| **ქ.ე.დაწყ.(II).2.** | სათანადო სტრატეგიების შერჩევითა და გამოყენებით სხვადასხვა ტიპის ტექსტის ზეპირად ან წერილობით შექმნა კონკრეტული საყრდენების მიხედვით საკომუნიკაციო ამოცანების გადასაჭრელად; |
| **ქ.ე.დაწყ.(II).3.** | სათანადო სტრატეგიების შერჩევითა და გამოყენებით დიალოგის წარმართვა ან მარტივ ინტერაქციაში მონაწილეობა ნაცნობ თემებზე / საკითხებსა თუ მარტივ პრობლემებზე სასაუბროდ; |
| **ქ.ე.დაწყ.(II).4.** | საკუთარი ან სხვისი გამოცდილების გამოყენება ზეპირად და/ან წერილობით ტექსტში მოცემული კონკრეტული ინფორმაციის ან პერსონაჟის გარშემო საკუთარი შეფასების გამოხატვისა და მარტივი დასკვნების გამოტანის მიზნით; |
| **ქ.ე.დაწყ.(II).5.** | სათანადო სტრატეგიების შერჩევითა და გამოყენებით ნასწავლი ლექსიკის, სინტაქსური კონსტრუქციებისა და კონკრეტული გრამატიკული ფორმების ამოცნობა და მათი ფუნქციური გამოყენება კონკრეტული საკომუნიკაციო ამოცანების გადასაჭრელად; |
| **ქ.ე.დაწყ.(II).6.** | განსხვავებული კულტურული ნორმებისა და ღირებულებების გაგება-გააზრება კულტურული მრავალფეროვნების მიმართ პოზიტიური დამოკიდებულების გამოსავლენად; |

**სავალდებულო თემატური ბლოკები და სასწავლო თემები**

თემატურ ბლოკებში წარმოდგენილია ის სავალდებულო შინაარსობრივი საკითხები, რომლებიც ითვალისწინებს მოსწავლეთა ასაკობრივ ინტერესებსა და მოთხოვნებს და შეესაბამება ენობრივი ცოდნის მოცემულ დონეს.

I. მე და სამყარო:

* **საკუთარი თავის შესახებ** (მაგ., პირადი მონაცემები, საქმიანობა);
* **სახლი და უახლოესი გარემო** (მაგ., ოჯახი და ნათესავები; მეგობრები და ახლობლები; პროფესიული საქმიანობა / ხელობა);
* **ყოველდღიური ცხოვრება** (მაგ., სკოლა და სასკოლო აქტივობები; დღის რეჟიმი - დილით / შუადღისას / საღამოს; ყოველდღიური ყოფითი საქმიანობა);
* **თავისუფალი დრო, გართობა** (მაგ., დასვენება, სეირნობა; დღესასწაულები; გარემო/ბუნება; სტუმრად წასვლა);
* **ინტერესები** (მაგ., ჰობი; ლაშქრობა / მოგზაურობა; მუსიკა და სპორტი).

II. სოციოკულტურა და კულტურა:

* დღესასწაულები და ტრადიციები (მაგ., ფესტივალები, კარნავალები; შესაბამისი აქსესუარები; რიტუალები);
* წეს-ჩვეულებები;
* ტრადიციული საბავშვო თამაშები, პერსონაჟები;
* ყოფითი რეალიები (მაგ., ყოფით სიტუაციებში ქცევები და ურთიერთობები);
* ღირსშესანიშნაობები.

მასწავლებლის თუ ავტორის მიერ შერჩეული სასწავლო თემები დაწყებითი საფეხურის **V-VI** კლასებისთვის უნდა გამომდინარეობდეს სტანდარტის თემატური ჩარჩოდან.

**ქვეცნებები / საკითხები**

|  |  |
| --- | --- |
| **ცნებები** | **ქვეცნებები, ქვესაკითხები** |
| **სამეტყველო ქმედება** (შედეგები: 1, 2, 3, 4) | **ფუნქციური სამეტყველო აქტი**     * **ინტერაქცია სოციალურ სიტუაციებში** (მაგ., წარდგენა (საკუთარი თავის/სხვისი), მობოდიშება, შეთავაზება, დახმარების თხოვნა, ნებართვის აღება/მიცემა, თავაზიანობის გამოხატვა); * **ინტერაქცია ინფორმაციის მოსაპოვებლად** (მაგ., პირადი და სხვისი მონაცემების გაცვლა (წარმომავლობა, სადაურობა, მისამართი); ადამიანის / ცხოველის აღწერა/დახასიათება (გარეგნობა, ხასიათი, ბუნება...); გარემოს, საქმიანობის აღწერა/დახასიათება; მომავალი გეგმების / საქმიანობის გაგება); * **ინტერაქცია შეხედულებებისა და დამოკიდებულებების შესახებ** (მაგ., ინტერესები და მოთხოვნილებები; დადებითი და უარყოფითი შეფასება; დათანხმება / უარყოფა; ვარაუდის გამოთქმა, პოზიციის გამოხატვა); * **ინტერაქცია ემოციებისა და შეგრძნებების შესახებ** (მაგ., გრძნობების, ემოციებისა (სიხარული, ბრაზი, უკმაყოფილება, შიში) და შეგრძნებების (ტკივილი, წყურვილი, შიმშილი, სიცივე, სიცხე) გამოხატვა); * **ინტერაქცია დროისა და სივრცის შესახებ** (მაგ.,დროის მითითება, მოქმედების ქრონოლოგიური თანამიმდევრობისა და ინტენსივობის (სიხშირე, ხანგრძლივობა) განსაზღვრა, ადგილმდებარეობისა და მიმართულების მითითება); * **ლოგიკური კავშირების გამოხატვა** (მაგ., მიზეზი, შედეგი). |
| **ტექსტი**  (შედეგები: 1, 2, 3, 4) | **მეტყველების ფუნქციური ტიპი** (თხრობა, აღწერა, მსჯელობა)  **ტექსტის ტიპი -** მხატვრული, არამხატვრული  **ტექსტის ჟანრი:**   * **მხატვრული ლიტერატურა** (მაგ., პროზაული და პოეტური ნაწარმოებები - ლექსები, ადაპტირებული მოთხრობები, ლეგენდები და ზღაპრები; ლიტერატურული ზღაპრები); * **არამხატვრული ლიტერატურა** (მაგ., ა) პრაგმატული ტექსტები - ტელეპროგრამა, რეცეპტი, განცხადება, კატალოგი, მარშრუტი, შეტყობინება, ინსტრუქცია, გზამკვლევი; ბ) მარტივი კორესპონდენცია - ღია ბარათი, პირადი წერილი, ინტერვიუ; გ) მარტივი საინფორმაციო და შემეცნებითი ტექსტები, ადაპტირებული სტატიები საბავშვო წიგნებიდან, ჟურნალებიდან და გაზეთებიდან; დ) ბიოგრაფიული ტექსტები - დღიური, ბიოგრაფია); * **მედია/მულტიმედიური ტექსტები** (მაგ.,საბავშვო სიმღერები, ქართული ანიმაციური ფილმები და საბავშვო სპექტაკლები; საბავშვო გასართობ-შემეცნებითი გადაცემები; აუდიო–ვიდეო სასწავლო რესურსები საპროგრამო თემატიკაზე); * **სასწავლო მიზნებით შედგენილი (დიდაქტიზებული) ტექსტები -** თემატური დიალოგები, მარტივი თხრობითი ან აღწერითი ტექსტები, ადაპტირებული კომიქსები.   **ტექსტის სტრუქტურა და ორგანიზება**   * **ტექსტის მაორგანიზებელ სიტყვიერი/ვერბალური ელემენტები** (მაგ., *სათაური, ქვესათაური, აბზაცი, სტროფი, სტრიქონი, რუბრიკა, წარწერა);* * **ტექსტის მაორგანიზებელი არასიტყვიერი/არავერბალური ელემენტები** (მაგ.,*ილუსტრაცია, სვეტი, სქემა, ცხრილი, ლოგო,; ტიპოგრაფიულ მინიშნებები - დახრილი, წვრილი/მსხვილი შრიფტი, ხაზგასმა, სასვენი ნიშნები; ინტონაცია, მიმიკა, ჟესტიკულაცია, ხმის ტემბრი).*   **სიტუაციური მახასიათებლები** (კომუნიკაციის მიზანი, კომუნიკაციის თემა; კომუნიკაციის მონაწილეები, ადრესატი, ადრესანტი; კომუნიკაციის ადგილი, დრო). |
| **ლექსიკა და გრამატიკა (პრაქტიკული)** (შედეგი 5) | **გრამატიკა:**   * **მორფოლოგია:** არსებითი სახელის ბრუნვა და ცალკეულ ბრუნვათა კონკრეტული ფუნქციები; ნაცვალსახელი; ზედსართავი სახელი და მისი ფუნქცია წინადადებაში; ზედსართავი სახელის ხარისხის ფორმები; პირისა და რიცხვის გამოხატვა ზმნაში; წარსულში შესრულებული მოქმედების ორგვარი გამოხატვა (წყვეტილი / უწყვეტელი); მომავალში შესასრულებელი მოქმედება (II კავშირებითი და მისი ფუნქციები); წართქმითი და უკუთქმითი ბრძანებითი; ზმნისწინის ფუნქციები (მოქმედების მიმართულება, მრავალგზისობის გამოხატვა); თანდებულის ფუნქციები (წარმომავლობა, ადგილის გამოხატვა, დროში სიხშირის განსაზღვრა). * **სინტაქსი:** წინადადება მოდალობის მიხედვით - თხრობითი, კითხვითი და ძახილის წინადადებები; მარტივი სინტაქსური კონსტრუქციები; შეთანხმებული მსაზღვრელ-საზღვრული; მოქმედების მიზეზისა და მიზნის გამოხატვა და შესაბამისი სინტაქსური კონსტრუქციები (რატომ? რა მიზეზით? / რისთვის? რა მიზნით?). * **პუნქტუაცია:** წერტილი, მძიმე, კითხვისა და ძახილის ნიშნები; ორი წერტილი, ტირე.   **ლექსიკა:** სინონიმი, ანტონიმი; სიტყვაწარმოება (როგორც ენის ლექსიკური მარაგის გამდიდრების საშუალება, მაგ., *ქუდი-ქუდიანი-უქუდო; თევზი-მეთევზე; პური-მეპურე...);* მარტივი პროფესიული და დარგობრივი ლექსიკა. |
| **კულტურათა დიალოგი**  (შედეგი: 6) | **სოციოკულტურული რეალიები** (მაგ., დღესასწაულები და ტრადიციები (ფესტივალები, კარნავალები; შესაბამისი აქსესუარები; რიტუალები); წეს-ჩვეულებები; ტრადიციული საბავშვო თამაშები, პერსონაჟები; ღირსშესანიშნაობები; ყოფითი რეალიები (ყოფით სიტუაციებში ქცევები და ურთიერთობები). |

**სასწავლო თემების ფარგლებში შედეგების მიღწევის ზოგადი ინდიკატორები**

|  |
| --- |
| სტანდარტის ზოგადი კრიტერიუმები დაკონკრეტდება ცალკეულ თემაში წარმოდგენილი შინაარსის გათვალისწინებით.  **სამეტყველო ქმედება** - მოსწავლემ უნდა შეძლოს:   * საკომუნიკაციო სიტუაციის შესაბამისი გამონათქვამების გამოყენება   **ტექსტი** - მოსწავლემ უნდა შეძლოს:   * ტექსტის სტრუქტურისა და შინაარსის ამოცნობა და ნასწავლი ტექსტების მსგავსი ტექსტების შექმნა.   **ლექსიკა და გრამატიკა** - მოსწავლემ უნდა შეძლოს:   * სათანადო ლექსიკისა და გრამატიკის ფუნქციური გამოყენება; * ლექსიკისა და გრამატიკის სწავლის სტრატეგიების გამოყენება ენობრივი ცოდნის ასათვისებლად.   **კულტურათა დიალოგი** - მოსწავლემ უნდა შეძლოს:   * განსხვავებულ კულტურებს შორის პარალელების გავლება და საკუთარ სოციოკულტურულ გარემოსთან მსგავსება-განსხვავებების განსაზღვრა; * კულტურათა დიალოგისთვის ხელის შეწყობა. |

**საფეხურის საკვანძო შეკითხვები**

**სამეტყველო ქმედება:**

* როგორ და რა სტრატეგიების გამოყენებით უნდა განვახორციელო საკომუნიკაციო სიტუაციის შესაბამისი სამეტყველო ქმედებები?
* როგორ შევძლო მიზნობრივად და მართებულად წერა და მეტყველება?

**ტექსტი:**

* რით განსხვავდება სხვადასხვა ტიპისა და ჟანრის ტექსტი ერთმანეთისაგან?
* როგორ უნდა გამოვიყენო ტექსტის ჟანრობრივი მახასიათებლებისა და სტრუქტურული ელემენტების ცოდნა როგორც ტექსტის გაგება-გააზრებისათვის, ისე კონკრეტული მიზნით მსგავსი ტექსტების შედგენისას?

**ენობრივ-გრამატიკული საშუალებები:**

* რა ენობრივი ცოდნა და სტრატეგიები უნდა გამოვიყენო ზეპირი და წერილობითი ტექსტის როგორც გაგება-გააზრებისათვის, ისე მის შესადგენად?
* რა სტრატეგიები დამეხმარება ლექსიკისა და გრამატიკული საკითხების ასათვისებლად?

**კულტურათა დიალოგი:**

* რით ჰგავს და რით განსხვავდება ქართული ენა და კულტურა ჩემი მშობლიური ენისაგან?
* როგორ, რა სტრატეგიების გამოყენებით წარმოვაჩინო სოციოკულტურული და კულტურული თავისებურებები, მშობლიურ და სხვა ენასა და კულტურას შორის არსებული მსგავსება-განსხვავებები?